google/wiki40b huggingface dataset:
Vlajka Angoly

Vlajka Angoly má dva vodorovné pruhy, červený a čierny, uprostred vlajkového listu je žltý emblém, pozostávajúci zo segmentu ozubeného kolesa (s deviatimi zubami), mačety a päťramennej hviezdy. Červená farba je pripomienkou krvi angolčanov preliatej v dobe koloniálneho útlaku, v národne oslobodeneckom boji a v revolúcii. Čierny pruh symbolizuje africký kontinent. Ozubené koleso reprezentuje robotnícku triedu a priemyselnú výrobu, mačeta pripomína roľníctvo, poľnohospodársku výrobu i ozbrojený boj za slobodu a hviezda internacionalizmus a pokrok, ktorý je spojený s jednotou pracujúcich v priemysle a poľnohospodárstve. Päť cípov hviezdy reprezentuje jednotu, slobodu, spravodlivosť, demokraciu a pokrok. Žltá farba emblému predstavuje bohatstvo štátu.
Vlajka vychádza z vlajky národne oslobodeneckej organizácie MPLA (Ľudové hnutie za oslobodenie Angoly) a bola zavedená roku 1975.
Valgorge

Poloha

Valgorge má rozlohu 26,36 km². Najvyšší bod je položený 1 482 m n. m. a najnižší bod 419 m n. m.

Obyvateľstvo

Valgorge má 470 obyvateľov (2009).
Graf vývoja obyvateľstva:
Zdroje: INSEE
Dompierre-Becquincourt

Poloha

Obec má rozlohu 11,05 km². Najvyšší bod je položený 92 m n. m. a najnižší bod 54 m n. m.

Obyvateľstvo

Počet obyvateľov obce je 626 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pulney

Poloha

Obec má rozlohu 4,4 km². Najvyšší bod je položený 510 m n. m. a najnižší bod 319 m n. m.

Obyvateľstvo

Počet obyvateľov obce je 66 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gül Baba (opereta)

I. dejstvo

Študent Gábor a cigán Mujko sa vkradnú do mešity, aby sa stretli s Leilou, ktorej chce Gábor vyznať lásku. Odtrhne pre ňu jednu ružu zo záhrady. Je chytený a odvedú ho k Ali pašovi, ktorý je Leiliným nápadníkom. Za odtrhnutie sa udeľuje trest smrti. Posledná žiadosť Gábora je, aby sa ešte mohol stretnúť s Leilou.

II. dejstvo

Gábor si získava Gül Babove sympatie a ten vyprosí preňho u pašu milosť. Paša súhlasí pod podmienkou, že Leila bude jeho ženou. Gábor sa neovládne a zaútočí na pašu nožíkom. To už je priveľká trúfalosť, ktorá musí byť potrestaná.
Gül Baba sa stále snaží zachrániť Gábora. So sebazaprením zničí celé rozárium a pašovi nahovorí, že je to dielo Alaha, ktorý takto prejavuje svoj hnev na nespravodlivý trest pre Gábora.

III. dejstvo

Paša sa zľakne a Gábora aj Leilu radšej prepustí. Gül Babovi je smutno za ružami, ale mladí zaľúbenci mu povedia, že za jeho dobrosrdečnosť budú celé generácie zaľúbencov chodiť s úctou k jeho hrobu aby naň položili ružu…
Juillac (Gers)

Poloha

Obec má rozlohu 7,49 km². Najvyšší bod je položený 226 m n. m. a najnižší bod 136 m n. m.

Obyvateľstvo

Počet obyvateľov obce je 123 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pozemný hokej na Východoázijských hrách

Pozemný hokej na Východoázijských hrách je hokejový turnaj, ktorý sa koná v rámci multišportového podujatia Východoázijských hier. Do programu hier bol turnaj oficiálne zaradený na 4. Východoázijských hrách v roku 2005 v Macau, ale už na 3. Východoázijských hrách v roku 2001 v japonskej Osake sa organizoval turnaj mužov ako demonštračný šport. Turnaj v pozemnom hokeji sa odvtedy koná na hrách pravidelne. Mužskému turnaju dominuje družstvo Kórejskej republiky, ktoré zvíťazilo na všetkých turnajoch; v ženskej kategórii zvíťazilp najviackrát Japonsko.
Crouy-sur-Ourcq

Poloha

Obec má rozlohu 19,42 km². Najvyšší bod je položený 165 m n. m. a najnižší bod 52 m n. m.

Obyvateľstvo

Počet obyvateľov obce je 1 745 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hülegü

Hülegü (1217 – † 8. február 1265) známy aj ako Hulagu alebo Hulegu (arab. هولاكو‎,  mong. Хүлэгү – Khülegü, perz. ہلاکو‎ – Hulaku) bol mongolský panovník, ktorý dobyl veľké územia v juhozápadnej Ázii. 
Bol synom Tolujchána a vnukom Džingischána. Jeho bratmi boli Ariq Böke, Möngke a Chubilaj. Hülegü so svojou armádou značne rozšíril juhozápad Mongolskej ríše a založil Ílchanát, možného predchodcu neskoršej Safíjovskej ríše a budúceho iránskeho štátu. Mongoli pod velením Hülegüho zničili vtedajšie centrum islamu, Bagdad, a tiež oslabili Damask, čím spôsobili presun islamu na mamlúcke územia. Zhruba v tretej generácii po dobytí Bagdadu začali prijímať islam a postupne splynuli s miestnym obyvateľstvom.
Sark

Sark (franc. Sercq, po sarksky: Sèr) je malý ostrov v Lamanšskom prielive, patriaci pod Bailiwick Guernsey.
Na ostrove žilo v roku 2002 610 obyvateľov. Na ostrove Sark nejazdia žiadne automobily, jediným dopravným prostriedkom sú konské povozy, bicykle, traktory, a elektricky poháňané dopravné prostriedky pre starších a imobilných občanov. Ľudia a tovary privážané na ostrov trajektom z Guernsey sú z prístavu presúvané na vozoch ťahaných traktormi. Hlavným pracovným odvetvím ostrova je turistický ruch.
Majstrovstvá sveta B kategórie v hokeji na kolieskových korčuliach mužov 2000

Skupina A
The 10th Mountain

Príbeh

Dej filmu sa začína v roku 1944, na americkej základni, blízko francúzsko-talianskej hranice. Na základňu prichádza kapitán Cabuco (Eutiquano M. Gomez), Filipínec, ktorého major Bryce (Martin Lee Carlton) poverí velením elitného družstva 10. horskej divízie. Spolu s novým mužstvom má za úlohu infiltrovať nemeckú základňu v severnom Taliansku.
Pocity vojakov v jeho tíme sú však zmiešané – zatiaľčo zdravotník Jordan Briggs (Jon-Marc Yaden) a radista vojak Gutman (Ian Arthur) si získavajú jeho dôveru, seržant Rosenthal (Ben Dukes) a kuľometník vojak Michael McKaen (Patrick Mottola) trpia rasovými predsudkami – nenávidia kapitána, pretože ho považujú za Japonca, predstaviteľa ich nepriateľov na pacifickom fronte.
Vojaci oslobodia počas cesty židovského zajatca, ktorého chceli nemeckí vojaci popraviť v lese. Ten im výrazne pomôže pri pátraní po nemeckých pozíciách. V tíme dôjde takmer k vzbure, avšak po vzájomných rozhovoroch sa seržant Rosenthal a vojak McKaen spriatelia s kapitánom. V záverečnom boji, pri ktorom sa stretne nemecká armáda proti americkej 35. pešej divízii zomiera kapitán Cabucov boji. V závere číta seržant Rosental poznámky z kapitánovho zápisníka.

Formát

Film sa nakrúcal pri meste Claremont v štáte Kalifornia v USA.
Down (singel Jay Sean)

Predaje a certifikácie

Celosvetovo sa predalo 6 miliónov kópií singlu.
Enlightenment

História

Prvá verzia Enlightenmentu bola vydaná Rasterom (Carsten Haitzler) 30. októbra, 1996
Daniel Matej Kmeť

Životopis

V roku 1799 vstúpil v Trenčíne do rádu piaristov. Ľudovú školu navštevoval v Brezne, v Podolínci a v Trenčíne. V rokoch 1805 – 1807 študoval filozofiu vo Váci, v období 1807 – 1809 teológiu v Nitre a v rokoch 1810 – 1812 astronómiu na univerzite v Pešti. V roku 1807 získal titul PhDr. Pôsobil ako učiteľ. V období 1812 – 1823 bol asistentom na univerzitnom astronomickom ústave v Budíne. Od roku 1823 pôsobil ako učiteľ matematiky a vierouky na Kráľovskej akadémii v Košiciach. Zariaďoval univerzitnú hvezdáreň na vrchu Gellért v Budíne (1815). Pre osobné rozpory s Jánom Pasquichom odišiel do Košíc, no plány na výstavbu košickej hvezdárne už nestačil realizovať. V diele Observationes astronomicae distantiarum a vertice... zhrnul astronomické pozorovania z rokov 1816 – 1820 a meteorologické pozorovania z rokov 1811 – 1820. V ďalšej práci Astronomische Beobachtungen der Zenith-distanzen... sa zameral na určovanie zenitu a pozorovanie priamych východov stálic. Cenné sú aj jeho články o astronomickom ústave v Budíne. Daniel Kmeť bol aj autor príležitostných ód.
Lagnieu (obec)

Polohopis

Lagnieu má rozlohu 27,25 km². Najvyšší bod je položený 643 m n. m. a najnižší bod 192 m n. m.

Obyvateľstvo

Lagnieu má 6726 obyvateľov (2009).
Graf vývoja obyvateľstva:
Zdroje: INSEE
Sorrus

Poloha

Obec má rozlohu 6,79 km². Najvyšší bod je položený 62 m n. m. a najnižší bod 21 m n. m.

Obyvateľstvo

Počet obyvateľov obce je 632 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zemská kôra

Zemská kôra je najvrchnejšia geologická vrstva Zeme. Rozdeľuje sa na pevninskú a oceánsku kôru. Pod ňou sa nachádza plášť, od ktorého je oddelená rozhraním – Mohorovičićovou diskontinuitou, kde sa radikálne menia fyzikálne charakteristiky. Menej výrazná diskontinuita (Conradova) oddeľuje granitovú a bazaltovú vrstvu kôry. Hmotnosť kôry je 2,8×10²² kg (z toho 21 % tvorí oceánska kôra a zvyšok kontinentálna), čo predstavuje 0,473 % celkovej hmotnosti Zeme.
Kôra, spolu s vrchnou časťou plášťa tvorí pevnú vrstvu povrchu Zeme – litosféru, ktorá je rozlámaná na viacero platní, „plávajúcich“ na plastickej vrstve – astenosfére.
Balgau

Poloha

Obec má rozlohu 9,49 km². Najvyšší bod je položený 212 m n. m. a najnižší bod 198 m n. m.

Obyvateľstvo

Počet obyvateľov obce je 934 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Pierre-de-Chérennes

Poloha

Obec má rozlohu 12,03 km². Najvyšší bod je položený 1 400 m n. m. a najnižší bod 170 m n. m.

Obyvateľstvo

Počet obyvateľov obce je 469 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Brenouille

Poloha

Obec má rozlohu 4,31 km². Najvyšší bod je položený 108 m n. m. a najnižší bod 27 m n. m.

Obyvateľstvo

Počet obyvateľov obce je 2 142 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bitka pri Zborove (1917)

Zaujímavosti bitky

S bitkou sú spájaní hneď traja budúci česko-slovenskí prezidenti. Kým T.G. Masaryk bitku sledoval z Petrohradu pomocou telegramov a vojnových vývesiek, Ludvík Svoboda sa jej zúčastnil v poli ako legionár, kde proti nemu podľa legendy stál na strane Rakúska-Uhorska Klement Gottwald. Prítomnosť Klementa Gottwalda však nemožno podľa dobových prameňov potvrdiť; podľa historika Aleša Knižka je jeho účasť teoreticky možná.
Pri Zborove bojoval 1. strelecký pluk ešte pod názvom pluk Svätého Václava. Po Zborovskej bitke, keď profesor Masaryk navštívil česko-slovenských legionárov, si ako predseda Česko-slovenskej národnej rady dovolil tento pluk premenovať na pluk Majstra Jana Husa. Súhrnne boli vyššie uvedené pluky označené ruským velením čestným názvom "pluky 18. júna" (na tento deň, 1 deň pred Zborovskou bitkou, podľa ruského kalendára sa začala Kerenského ofenzíva) a mohli si na svoje prápory a zástavy pripevniť čestné georgijevské stuhy. Vrchný veliteľ ruských vojsk generál Alexej Brusilov ocenil česko-slovenských legionárov tým, že sa sklonil pred ich statočnosťou a pred ich veliteľom T.G. Masarykom sa poklonil.
Tomáš G. Masaryk sa potom zaslúžil o doplnenie 1. divízie dvoma plukmi: pluku Jana Husa a Jiřího z Poděbrad, ďalej vyššie spomenutým tretím Jana Žižku z Trocnova a štvrtým plukom Prokopa Holého Veľkého. Tiež založením 2. divízie, ktorej prvý strelecký pluk bol pomenovaný práve po ňom (piaty pluk pražský T.G. Masaryka) a ďalej obsahoval šiesty pluk Hanácky-Olomoucký, siedmy Tatranský (zložený zo Slovákov, ktorí Masaryka vítali lepšie ako svojho) a ôsmy pluk Slezský. Rovnako jazdné pluky Jana Jiskru z Brandýsa a jazdecký pluk nitrianskych kozákov vznikol práve Masarykovou zásluhou. Pri odchode Masaryka cez Sibír (7. marca 1918) vznikala už 3. divízia, a to 9. strelecký pluk Jana Sladkého Koziny z Hrádku a 10. strelecký pluk Karla Havlíčka Borovského, neskôr doplnený plukmi Palackého a Štefánika. Keď Masaryk dorazil do Vladivostoku ako kvartýrmajster českých legionárov, bojovalo už 12 streleckých plukov, dva pluky jazdecké a dva obrnené vlaky.
Lúky 6

Lúky 6 (staršie: Lúky VI) sú lokalita miestnej časti Lúky v Petržalke, čo je mestská časť Bratislavy.

Poloha

Lúky 6 sa nachádzajú medzi Kutlíkovou ulicou, Jantárovou cestou a Veľkým Draždiakom a zahŕňajú aj okolie Tematínskej a Strahradskej ulice. Na rozdiel od ostatných lokalít (sektorov) sídliska Lúky sa teda nachádzajú na oboch brehoch Chorvátskeho ramena, aj na pravej strane. Juhovýchodne od Lúk 6 sa nachádza Veľký Draždiak.

Školstvo a občianska vybavenosť

Na Tematínskej ulici 10 vznikla v osemdesiatych rokoch základná škola, v roku 2004 zanikla a v objekte sa nachádza Paneurópska vysoká škola.
Na Topoľčianskej a Tematínskej ulici v minulosti vznikli dve materské školy, v súčasnosti však svojmu pôvodnému účelu neslúži ani jedna. V budove MŠ Topoľčianska sa nachádza ZUŠ Jána Albrechta a MŠ Tematínska v súčasnosti chátra.
Lúky 6 sú dobre vybavené, keďže Kutlíkova ulica spolu s Pajštúnskou ulicou tvoria jednu z hlavných Petržalských cestných komunikácií.
Na Topoľčianskej sa nachádza Slovenská sporiteľňa.
Juraj Fándly

Život

Narodil sa v remeselnícko-roľníckej rodine. Jeho rodičia Ján a Marína Fandly (v rodnej matrike s priezviskom Fandl) žili v Častej len prechodne v rokoch 1748 – 1750. Otec mu čoskoro zomrel a matka sa presťahovala do susednej dediny Ompitál (dnešné Doľany). Tu navštevoval aj triviálnu školu. V školskom roku 1766/1767 bol žiakom piaristického gymnázia vo Svätom Jure. V školskom roku 1767 / 1768 študoval u františkánov v Márie Hátu, potom u kapucínov a u petrínov, ale nevedno kde. Pre slabšie zdravie ho neprijali ani do jednej rehole. V roku 1771 začal študovať teológiu v Budíne a od r. 1773 pokračoval v seminári v Trnave. 
Vysvätený za kňaza bol 15. februára 1777 a prvým kaplánskym pôsobiskom mu bola Sereď. Potom krátko pôsobil v Lukáčovciach pri Nitre. Od jesene 1780 do januára 1807 bol farárom v Naháči (v Trnavskom okrese). Jeho fara bola najbiednejšia v celom trnavskom vikariáte. Naháčski farníci boli chudobní, preto aj ich farár bol ako „kostolná myš“. Farské role, ktoré mali byť hlavným prameňom obživy, boli „kamenisté pustáky“. Budova fary bola na spadnutie.
Fándly však v takýchto neuveriteľne ťažkých podmienkach vykonal veľa práce. Stal sa faktorom šaštínskej manufaktúry a naučil priasť bavlnu svojich chudobných farníkov, aby odohnal hroziaci hlad. Bol dedinským zelinkárom a lekárom. Nemálo úsilia vynaložil, aby povzniesol primitívnu úroveň obrábania pôdy u naháčskych roľníkov. Táto jeho činnosť prerástla cez hranice jeho farnosti a odráža sa v jeho spisovateľskom ľudovovýchovnom diele.
Hmotné živorenie, nedôvera, odstrkovanie a prenasledovanie zo strany cirkevnej vrchnosti podryli jeho zdravie a tak chorý, unavený a znechutený odišiel k rodine do Ompitála, kde prežil štyri relatívne najpokojnejšie roky. Zomrel 7. marca 1811 v Ompitáli, kde je aj pochovaný. Náhrobný pamätník Juraja Fándlyho na doľanskom cintoríne, postavený v r. 1950 pri 200. výročí jeho narodenia, je umiestnený len symbolicky v centrálnej časti, lebo jeho hrob, ktorý ešte v roku 1905 poznali, zostal neidentifikovateľný.

Tvorba

V rokoch 1787 – 1788 sa dostal do kontaktu so skupinou vlasteneckej mládeže, ktorá sa sústredila okolo A. Bernoláka, a nakoľko práve kodifikoval prvú spisovnú slovenčinu, nahovorili Fándlyho, aby svoje dielo Dúverná zmlúva s Mníchem a ďáblem , ktoré mal už sčasti hotové, vydal v novej slovenčine. Fándly súhlasil, a tak sa jeho dielo stalo prvým veľkým dielom napísaným v bernolákovskej slovenčine. Okrem tohto diela sa venoval hlavne písaniu návodov a rád, ako sa starať o hospodárstvo i zdravie ľudí a dobytka, čím sa snažil pomôcť nielen svojim farníkom. Okrem náučných diel vydal aj svoje kázne a niekoľko básní.
Wolschheim

Poloha

Obec má rozlohu 3,65 km². Najvyšší bod je položený 268 m n. m. a najnižší bod 202 m n. m.

Obyvateľstvo

Počet obyvateľov obce je 314 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Locronan

Poloha

Obec má rozlohu 8,08 km². Najvyšší bod je položený 280 m n. m. a najnižší bod 38 m n. m.

Obyvateľstvo

Počet obyvateľov obce je 798 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mantra (joga)

Mantra v joge je cieľavedome poskladaná skupina hlások, ktoré pri správnej intonácii rozochvejú určité čakry (uzly na dráhach). Napríklad aum [óm], só ham [sóham].
Lodno

Poloha

Obcou preteká rieka Lodňanka. Leží na upätí Kysuckej vrchoviny. Na západe bezprostredne susedí s Kysuckým Lieskovcom, na juhu cez Žihľavný grúň s Povinou, na západe cez sedlo Korcháň so Starou Bystricou a na severe cez Kýčer popri kaplnke s Klubinou.

Dejiny

Obec Lodno vznikla z pôvodného rozptýleného kopaničiarskeho osídlenia, keď sa v prvej polovici 17. storočia vyčlenila z časti chotára Kysuckého Lieskovca. Podľa zápisu v archíve to bolo v roku 1654. Roku 1658 tu bolo 10 valašských hospodárstiev, obec vtedy prislúcha k budatínskemu panstvu. V 1720 – 11 daňovníkov; 1784 – 89 domov, 95 rodín a 481 obyvateľov; 1828 – 108 domov a 834 obyvateľov; 1850 – 759 slovenských katolíkov a 3 židovskí obyvatelia. Dnešné pomenovanie Lodno sa používa od roku 1927. Od 50. rokov 20. storočia obec patrila pod farnosť v Kysuckom Lieskovci. V roku 1960 bola obec súčasťou okresu Čadca. V roku 1965 obec postihla povodeň.
Ľudia sa v minulosti a zaoberali poľnohospodárstvom, drotárstvom, sitárstvom, riečičiarstvom, kefárstvom,
chovom oviec a spracúvaním dreva. Niektoré remeslá sa zachovali do polovice 20. storočia. Obec bola známa ako stredisko pestovania ovocia, najmä hrušiek. Z pôvodnej ľudovej architektúry sa zachovali niektoré dvoj- až trojpriestorové zrubové domy so sedlovými strechami a šachovnicovo lištami deleným štítom. Dvory boli neuzavreté.
V roku 1991 mala obec 255 domov a 940 obyvateľov. V roku 2008 oslávila obec 350. výročie vzniku.

Pamiatky

V obci je zachovaná murovaná zvonica zo začiatku 19. storočia, ktorá je hodnotným dokladom ľudovej architektúry. Klasicistický zvon umiestnený vo zvonici odliaty roku 1805 v známej banskobystrickej zvonolejiárskej dielni Františka Knoblocha je hodnotným dokumentom zvonolejárskej umeleckoremeselnej tvorby.
Bodypainting

Bodypainting (iné názvy: body painting, maľovanie na telo) je forma body art (tzn. telového umenia), pri ktorej sa používa nahé alebo polonahé ľudské telo ako východiskový materiál pre maliarsku tvorbu, ktorá je prípadne doplnená inými vizuálnymi prvkami (napr. pokrývkou hlavy). Narozdiel od tetovania, ktoré je tiež jednou z foriem body art, je maľba nanášaná na telo len dočasná (spravidla trvá len niekoľko hodín). Maľba, ktorá sa obmedzuje na oblasť tváre sa označuje ako face painting.

Dejiny

Archeologické nálezy z Európy dokladajú využívanie maľby na telo už v paleolite. Maľovanie na telo presahovalo archeologické kultúry a geografické lokality. Bola vnímaná ako prostriedok komunikácie (napr. špecifická maľba odlišovala príslušníkov určitého kmeňa od zvierat a ľudí patriacich k inému kmeňu) a ako forma dekorácie, skrášlenia vlastného tela. Univerzalita maľovania na telo spočívala aj vápribližne rovnakej symbolike používaných farieb. Červená, reprezentujúc krv, symbolizovala plodnosť a smrteľnosť, biela bola asociovaná s nadprirodzenom a používala sa najmä pri rituáloch súvisiacich so smútkom a očisťovaním, a čierna spravidla symbolizovala nečistotu a zlo. Maľovanie na telo zväčša nebolo permanentné a orientovalo sa na konkrétnu spoločenskú príležitosť (napr. iniciačný rituál). Jedincovi umožnilo odlíšiť svoj výzor od jeho bežného výzoru.
Július Kňazovický

Životopis

Ľudovú školu navštevoval v Ľubietovej, 1906 – 1914 študoval na gymnáziu v Banskej Bystrici, 1914 – 1916 na Vysokej škole baníckej a lesníckej v Banskej Štiavnici, štúdium dokončil v Šoproni, 1922 Ing., 1942 doc. Pôsobil ako lesný inžinier v lesnom hospodárstve, 1942 – 1944 suplujúci doc. na lesníckom odbore SVŠT, externý odborný pracovník Štátneho archívu v Banskej Bystrici-Radvani.
Organizátor slovenského poľovníctva, 1946 – 1949 hlavný redaktor odborného časopisu Poľovnícky odbor. Autor odborných príručiek pre lesnícku prax, štúdií z dejín slovenského lesníctva a elaborátov regionálnych historických prieskumov k lesným hospodárskym plánom. Publikoval v časopisoch Les, Poľana. Člen Spolku pre ochranu prírody.
Kasiterit

Charakteristika

Je to tetragonálny minerál čiernej, hnedej, žltej, červenej až bielej farby. Má tvrdosť 6 – 7.

Výskyt

Často sa vyskytuje v hydrotermálnych žilách a pegmatitoch a greisenoch, asociujúcich s granitoidnými intrúziami. Asociuje s volframitom, arzenopyritom a molybdenitom. Kvôli svojej odolnosti sa môže koncentrovať v riečnych náplavovch a ryžoviskách.

Využitie

Je to ruda významná na výrobu cínu. Môže obsahovať viac než 75 % cínu.
Marián Vasiľko

Klubová kariéra

V česko-slovenskej a českej lige hral za Spartak Trnava a Duklu Praha. Nastúpil v 81 zápasoch a dal 1 gól.
V roku 1987 ako dorastenec Spartaka Trnava vyhral slovenskú dorasteneckú ligu a hral o majstra Česko-Slovenska proti Baníku Ostrava. V mužstve boli hráči ako Michalička, Malatinský, Frťala, Prúčny, Bališ a Glonek s ktorými sa prepracoval do A mužstva.

Reprezentačná kariéra

Objavil sa aj v reprezentácii Česko-Slovenska do 18 rokov.
Lachamp

Poloha

Obec má rozlohu 25,89 km². Najvyšší bod je položený 1 187 m n. m. a najnižší bod 840 m n. m.

Obyvateľstvo

Počet obyvateľov obce je 175 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Strašilka obrovská

Strašilka obrovská (Heteropteryx dilatata), známa aj ako malajská džungľová nymfa, je živočích z radu Pakobylky.
Jej telo dosahuje veľkosť do 15,5 cm, je dosť ploché a dlhé.
Veľké samičky sú z vrchu svetlozelené, zospodu tmavozelené. Dospelý samec je oveľa menší, štíhlejší a má tmavšie sfarbenie. Hoci obe pohlavia majú krídla, samičky nelietajú. Nymfy dospelce sa živia listami rozličných rastlín vrátane durianu, guavy a manga. Dospelé samičky s vajíčkami môžu byť veľmi agresívne. Ak ich niečo vyruší, vydávajú hlasný sykot pomocou krídel a v obrannom postoji vystavujú svoje hrotité zadné končatiny. Ak ich niekto napadne, vyrazia preč. Tento druh je populárny na celom svete a chovaný v teráriách, najčastejšie sa s ním dá stretnúť v tropických pralesoch Malajzie.
Aerenchým

Aerenchým je druh rastlinného parenchýmu. Tvoria ho odumreté bunky s veľkými, vzájomne prepojenými, vzduchom naplnenými medzibunkovými priestormi. Jeho funkciou je výmena vzduchu a vodnej pary medzi rastlinou a vonkajším prostredím. Nachádza sa v kôre koreňov, stoniek či listov niektorých rastlín, najmä vodných a bahenných.
História (anime)

História (angl. History) je v oblasti mangy a anime druh alebo žáner. Historické anime sa odohrávajú najčastejšie v stredovekom alebo novovekom Japonsku, no môžu byť i z inej krajiny. Preto sa tu často objavujú samurajovia alebo nindžovia a tieto anime zriedkavo bývajú určené pre deti.
Esquelbecq

Poloha

Obec má rozlohu 12,7 km². Najvyšší bod je položený 29 m n. m. a najnižší bod 11 m n. m.

Obyvateľstvo

Počet obyvateľov obce je 2 168 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Greneville-en-Beauce

Poloha

Obec má rozlohu 22,47 km². Najvyšší bod je položený 137 m n. m. a najnižší bod 114 m n. m.

Obyvateľstvo

Počet obyvateľov obce je 664 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lebeďák

Ochrana

Predmetom ochrany je zakrpatená dúbrava, prevláda dub zimný (Quercus petraea Matusch) a skalnatá kvetena napr.: oman hnidákovitý (Inula conyzae) alebo sezel sivý (seseli osseum).
Vlčie diery

Dej

Východiskové postavy tvoria dvaja bratia Svrčinovie. Matúš utiekol z prác v Nemecku a Ondrej sa vrátil z ruského frontu. Ich stretnutie je poznačené napätím kvôli Anči Hucovie, o ktorú obaja stoja. Domov prichodí aj Jano, ktorý si „odbehol“ z talianskeho frontu a študent Štefan Svrčina s medičkou Evkou, dcérou tamojšieho učiteľa. Rodina sa zbiehava, ale súčasne aj drobí – Matúš nesmie ostať doma, preto sa pridáva k drevorubačovi Ondrejovi a odchádzajú do bezpečných hôr. Matka Svrčinovie víta svoje deti a bedáka, pretože sotva prišli, už utekajú a to ešte aj do boja. Zamýšľa sa nad zbytočnosťou vojny, nad stratami. Citujem matku Svrčinovie: „… A či je to dobre? Či nepriateľova matka menej ľúbi svojho syna? Tak ako ja, tak sa trasie každá matka o svoje deti.“ Ondrej, ktorého život v horách zachráni brat Matúš, ostáva doma ako mrzák. Zatrpknuto vyčíta ostatným bratom ich nerozumný úsudok pridať sa k partizánom. Anča, o ktorú Matúš s Ondrejom súperia sa vráti k Matúšovi a vypomáha partizánom. Medička Evka sa stará o ranených v nemocnici. Napokon však chytí osud do vlastných rúk a otrávi hlavného veliteľa Hermana Thieleho. Záver filmu je dramatický a končí sa obetavou samovraždou Ondreja, ktorý tak zachráni brata Matúša i Anču.